ಯುವಜನ ವ್ಯವಹಾರಗಳು ಮತ್ತು ಕ್ರೀಡಾ ಸಚಿವಾಲಯ
2020 ರ ರಾಷ್ಟ್ರೀಯ ಕ್ರೀಡಾ ಪ್ರಶಸ್ತಿ ವಿಜೇತರಿಗೆ ಕ್ರೀಡಾ ಸಚಿವಾಲಯದಿಂದ ಭೌತಿಕವಾಗಿ ಟ್ರೋಫಿಗಳ ಪ್ರದಾನ, ಕಾರ್ಯಕ್ರಮದಲ್ಲಿ ಕೇಂದ್ರ ಕ್ರೀಡಾ ಸಚಿವರ ಉಪಸ್ಥಿತಿ
ಭವಿಷ್ಯದಲ್ಲಿ ಭಾರತಕ್ಕೆ ಪದಕಗಳನ್ನು ಗೆಲ್ಲಬಲ್ಲ ಕನಿಷ್ಠ ಐದು ಅಥ್ಲೀಟ್ಗಳನ್ನು ಸಿದ್ಧಗೊಳಿಸುವ ಮತ್ತು ತರಬೇತಿ ನೀಡುವ ಪ್ರತಿಜ್ಞೆಯನ್ನು ಎಲ್ಲಾ ಅಥ್ಲೀಟ್ಗಳು ಮಾಡಬೇಕು: ಶ್ರೀ ಅನುರಾಗ್ ಠಾಕೂರ್
ದೆಹಲಿಯ ಅಶೋಕ ಹೋಟೆಲ್ನಲ್ಲಿ ಇಂದು ನಡೆದ ಸಮಾರಂಭದಲ್ಲಿ ಕಳೆದ ವರ್ಷದ ರಾಷ್ಟ್ರೀಯ ಕ್ರೀಡಾ ಪ್ರಶಸ್ತಿಗಳ ವಿಜೇತರಿಗೆ ಕ್ರೀಡಾ ಸಚಿವಾಲಯವು ಭೌತಿಕವಾಗಿ ಟ್ರೋಫಿಗಳನ್ನು ಪ್ರದಾನ ಮಾಡಲಾಯಿತು. 2020 ರ ರಾಷ್ಟ್ರೀಯ ಕ್ರೀಡಾ ಪ್ರಶಸ್ತಿಗಳು ಎಲ್ಲಾ ವಿಜೇತರು ಈಗಾಗಲೇ ನಗದು ಪ್ರಶಸ್ತಿಗಳನ್ನು ಸ್ವೀಕರಿಸಿದ್ದಾರೆ. ಆದರೆ ಕೋವಿಡ್-19 ಸಾಂಕ್ರಾಮಿಕ ರೋಗದಿಂದಾಗಿ ಕಳೆದ ವರ್ಷದ ಕ್ರೀಡಾ ಪ್ರಶಸ್ತಿ ಪ್ರದಾನ ಸಮಾರಂಭವನ್ನು ವರ್ಚುವಲ್ ಮಾದರಿಯಲ್ಲಿ ನಡೆಸಿದಾಗ ಅವರ ಟ್ರೋಫಿಗಳು ಮತ್ತು ಪ್ರಶಸ್ತಿಪತ್ರಗಳನ್ನು ನೀಡಲು ಸಾಧ್ಯವಾಗಿರಲಿಲ್ಲ. ಕೇಂದ್ರ ಯುವ ವ್ಯವಹಾರಗಳು ಮತ್ತು ಕ್ರೀಡಾ ಸಚಿವ ಶ್ರೀ ಅನುರಾಗ್ ಠಾಕೂರ್ ಮತ್ತು ಕ್ರೀಡಾ ಕಾರ್ಯದರ್ಶಿ ಶ್ರೀಮತಿ ಸುಜಾತಾ ಚತುರ್ವೇದಿ, ಯುವ ವ್ಯವಹಾರಗಳ ಕಾರ್ಯದರ್ಶಿ ಶ್ರೀಮತಿ ಉಷಾ ಶರ್ಮಾ ಮತ್ತು ಇತರ ಉನ್ನತ ಸಚಿವಾಲಯ ಮತ್ತು ಭಾರತ ಕ್ರೀಡ ಪ್ರಾಧಿಕಾರದ  ಅಧಿಕಾರಿಗಳು ಕಾರ್ಯಕ್ರಮದಲ್ಲಿ ಉಪಸ್ಥಿತರಿದ್ದರು.
29 ಆಗಸ್ಟ್ 2020 ರಂದು, ಕ್ರೀಡಾ ಸಚಿವಾಲಯವು 5 ರಾಜೀವ್ ಗಾಂಧಿ ಖೇಲ್ ರತ್ನ ಮತ್ತು 27 ಅರ್ಜುನ ಪ್ರಶಸ್ತಿಗಳು ಸೇರಿದಂತೆ ಒಟ್ಟು 74 ರಾಷ್ಟ್ರೀಯ ಕ್ರೀಡಾ ಪ್ರಶಸ್ತಿಗಳನ್ನು ಪ್ರದಾನ ಮಾಡಿತು. ಸೋಮವಾರದ ಸಮಾರಂಭದಲ್ಲಿ ಪ್ರತಿಷ್ಠಿತ ಖೇಲ್ ರತ್ನ ಪ್ರಶಸ್ತಿ ಪಡೆದ ರಾಣಿ ರಾಂಪಾಲ್, ವಿನೇಶ್ ಫೋಗಟ್ ಮತ್ತು ಮರಿಯಪ್ಪನ್ ತಂಗವೇಲು ಮತ್ತು ಅರ್ಜುನ ಪ್ರಶಸ್ತಿ ವಿಜೇತರಾದ ಲವ್ಲಿನಾ ಬೊರ್ಗೊಹೈನ್, ಇಶಾಂತ್ ಶರ್ಮಾ, ಅತಾನು ದಾಸ್, ಸಾತ್ವಿಕ್ ಸಾಯಿರಾಜ್ ರಾಂಕಿ ರೆಡ್ಡಿ, ಚಿರಾಗ್ ಚಂದ್ರಶೇಖರ್ ಶೆಟ್ಟಿ ಸೇರಿದಂತೆ ಅನೇಕ ಪ್ರಶಸ್ತಿ ಪುರಸ್ಕೃತರು ಭಾಗವಹಿಸಿದ್ದರು.
ಪ್ರಶಸ್ತಿ ಪುರಸ್ಕೃತರನ್ನು ಉದ್ದೇಶಿಸಿ ಮಾತನಾಡಿದ ಶ್ರೀ ಅನುರಾಗ್ ಠಾಕೂರ್, "ರಾಷ್ಟ್ರೀಯ ಕ್ರೀಡಾ ಪ್ರಶಸ್ತಿಗಳು ಪ್ರತಿಷ್ಠಿತ ಪ್ರಶಸ್ತಿಗಳಾಗಿವೆ, ಇದು ಹಲವಾರು ವರ್ಷಗಳ ಶ್ರದ್ಧೆ ಮತ್ತು ಕಠಿಣ ಪರಿಶ್ರಮಕ್ಕಾಗಿ ಕ್ರೀಡಾಪಟುಗಳಿಗೆ ದಕ್ಕುತ್ತವೆ. ಎಲ್ಲಾ ಪ್ರಶಸ್ತಿ ಪುರಸ್ಕೃತರಿಗೆ ಅಭಿನಂದನೆಗಳು ಮತ್ತು ಅವರ ಮುಂದಿನ ಸ್ಪರ್ಧೆಗಳಿಗೆ ಶುಭಾಶಯಗಳು” ಎಂದರು. ಪ್ರಶಸ್ತಿ ಪುರಸ್ಕೃತರ ಪ್ರಯಾಣವು ಇಲ್ಲಿಗೆ ಮುಗಿಯುವುದಿಲ್ಲ, ಸಾಧಿಸಲು ಇನ್ನೂ ಸಾಕಷ್ಟಿದೆ. ನಾವು ಪ್ರತಿಭಾವಂತ ಕ್ರೀಡಾಪಟುಗಳನ್ನು ಹುಡುಕುವುದನ್ನು ಮುಂದುವರಿಸಬೇಕು, ಅವರನ್ನು ಸಿದ್ಧಪಡಿಸಬೇಕು ಮತ್ತು ಅವರಲ್ಲಿ ಅಂತರಾಷ್ಟ್ರೀಯ ಮಟ್ಟದಲ್ಲಿ ಪದಕಗಳನ್ನು ಗೆಲ್ಲುವ ಸಾಮರ್ಥ್ಯವನ್ನು ಸೃಷ್ಟಿಸಬೇಕು. ಆದ್ದರಿಂದ, ಎಲ್ಲಾ ಕ್ರೀಡಾಪಟುಗಳು ಭವಿಷ್ಯದಲ್ಲಿ ಭಾರತಕ್ಕೆ ಪದಕಗಳನ್ನು ಗೆಲ್ಲಬಲ್ಲ ಕನಿಷ್ಠ ಐದು ಕ್ರೀಡಾಪಟುಗಳನ್ನು ಸಿದ್ಧಗೊಳಿಸಿ ಅವರಿಗೆ ತರಬೇತಿ ನೀಡುವ ಪ್ರತಿಜ್ಞೆಯನ್ನು ಮಾಡುವಂತೆ ನಾನು ವಿನಂತಿಸುತ್ತೇನೆ ಎಂದು ಸಚಿವರು ಹೇಳಿದರು.
2020 ರ ರಾಷ್ಟ್ರೀಯ ಕ್ರೀಡಾ ಪ್ರಶಸ್ತಿ ಪುರಸ್ಕೃತರ ಪಟ್ಟಿ
ರಾಜೀವ್ ಗಾಂಧಿ ಖೇಲ್ ರತ್ನ ಪ್ರಶಸ್ತಿ: ರೋಹಿತ್ ಶರ್ಮಾ , ಮರಿಯಪ್ಪನ್ ತಂಗವೇಲು , ಮಣಿಕಾ ಬಾತ್ರಾ , ವಿನೇಶ್ ಫೋಗಟ್ , ರಾಣಿ ರಾಂಪಾಲ್ .
ಅರ್ಜುನ ಪ್ರಶಸ್ತಿ: ಅತಾನು ದಾಸ್ , ದ್ಯುತಿ ಚಾದ್ , ಸಾತ್ವಿಕ್ ಸಾಯಿರಾಜ್ ರಾಂಕಿರೆಡ್ಡಿ , ಚಿರಾಗ್ ಚಂದ್ರಶೇಖರ್ ಶೆಟ್ಟಿ , ವಿಶೇಷ್ ಭೃಗುವಂಶಿ , ಮನೀಶ್ ಕೌಶಿಕ್ , ಲವ್ಲಿನಾ ಬೊರ್ಗೊಹೈನ್ , ಇಶಾಂತ್ ಶರ್ಮಾ , ದೀಪ್ತಿ ಶರ್ಮಾ , ಸಾವಂತ್ ಅಜಯ್ ಅನಂತ್ , ಸಂದೇಶ್ ಜಿಂಗನ್ , ಅದಿತಿ ಅಶೋಕ್ , ಆಕಾಶದೀಪ್ ಸಿಂಗ್ , ದೀಪಿಕಾ , ದೀಪಕ್ , ಕಾಳೆ ಸಾರಿಕಾ ಸುಧಾಕರ್ , ದತ್ತುಬಾಬನ್ ಭೋಕನಲ್ , ಮನು ಭಾಕರ್ , ಸೌರಭ್ ಚೌಧರಿ , ಮಧುರಿಕಾ ಪಾಟ್ಕರ್ , ದಿವಿಜ್ ಶರಣ್ , ಶಿವ ಕೇಶವನ್ , ದಿವ್ಯಾ ಕಾಕ್ರನ್ , ರಾಹುಲ್ ಅವೇರ್ , ಸುಯಶ್ ನಾರಾಯಣ ಜಾಧವ್ , ಸಂದೀಪ್ , ಮನೀಶ್ ನರ್ವಾಲ್ .
ದ್ರೋಣಾಚಾರ್ಯ ಪ್ರಶಸ್ತಿ : ಧರ್ಮೇಂದ್ರ ತಿವಾರಿ , ಪುರುಷೋತ್ತಮ ರೈ , ಶಿವ ಸಿಂಗ್ , ರೋಮೇಶ್ ಪಠಾನಿಯಾ , ಕ್ರಿಶನ್ ಕುಮಾರ್ ಹೂಡಾ , ವಿಜಯ್ ಭಾಲ್ಚಂದ್ರ ಮುನೀಶ್ವರ್ , ನರೇಶ್ ಕುಮಾರ್  , ಓಂ ಪ್ರಕಾಶ್ ದಹಿಯಾ .
ದ್ರೋಣಾಚಾರ್ಯ ಪ್ರಶಸ್ತಿ : ಜೂಡ್ ಫೆಲಿಕ್ಸ್ , ಯೋಗೇಶ್ ಮಾಲ್ವಿಯಾ , ಜಸ್ಪಾಲ್ ರಾಣಾ , ಕುಲದೀಪ್ ಕುಮಾರ್ ಹಂಡೂ , ಗೌರವ್ ಖನ್ನಾ .
ಧ್ಯಾನ್ ಚಂದ್ ಪ್ರಶಸ್ತಿ: ಕುಲದೀಪ್ ಸಿಂಗ್ ಭುಲ್ಲರ್ , ಜಿನ್ಸಿ ಫಿಲಿಪ್ಸ್ , ಪ್ರದೀಪ್ ಶ್ರೀಕೃಷ್ಣ ಗಂಧೆ , ತೃಪ್ತಿ ಮುರ್ಗುಂಡೆ , ಎನ್ ಉಷಾ , ಲಾಖಾ ಸಿಂಗ್ , ಸುಖವಿಂದರ್ ಸಿಂಗ್ ಸಂಧು , ಅಜಿತ್ ಸಿಂಗ್ , ಮನ್ಪ್ರೀತ್ ಸಿಂಗ್ , ಜೆ ರಂಜಿತ್ ಕುಮಾರ್ , ಸತ್ಯಪ್ರಕಾಶ್ ತಿವಾರಿ , ಮಂಜೀತ್ ಸಿಂಗ್ , ದಿವಂಗತ ಶ್ರೀ ಸಚಿನ್ ನಾಗ್ , ನಂದನ್ ಬಾಲ್ , ನೆತರ್ಪಾಲ್ ಹೂಡಾ .
ತೇನ್ಸಿಂಗ್ ನೋರ್ಗೆ ರಾಷ್ಟ್ರೀಯ ಸಾಹಸ ಪ್ರಶಸ್ತಿಗಳು: ಅನಿತಾ ದೇವಿ , ಕರ್ನಲ್ ಸರ್ಫ್ರಾಜ್ ಸಿಂಗ್ , ಟಾಕಾ ತಮುತ್ , ಕೇವಲ್ ಹಿರೇನ್ ಕಾಕ್ಕಾ , ಸತೇಂದ್ರ ಸಿಂಗ್ , ಗಜಾನಂದ್ ಯಾದವ , ದಿವಂಗತ ಮಗನ್ ಬಿಸ್ಸಾ .
ಮೌಲಾನಾ ಅಬುಲ್ ಕಲಾಂ ಆಜಾದ್  ಟ್ರೋಫಿ: ಪಂಜಾಬ್ ವಿಶ್ವವಿದ್ಯಾಲಯ, ಚಂಡೀಗಢ.
ರಾಷ್ಟ್ರೀಯ ಖೇಲ್ ಪ್ರೋತ್ಸಾಹ ಪುರಸ್ಕಾರ:
ಉದಯೋನ್ಮುಖ ಮತ್ತು ಯುವ ಪ್ರತಿಭೆಗಳ ಗುರುತಿಸುವಿಕೆ ಮತ್ತು ಪೋಷಣೆ: ಲಕ್ಷ್ಯ ಸಂಸ್ಥೆ, ಸೇನಾ ಕ್ರೀಡಾ ಸಂಸ್ಥೆ.
ಕಾರ್ಪೊರೇಟ್ ಸಾಮಾಜಿಕ ಜವಾಬ್ದಾರಿಯ ಮೂಲಕ ಕ್ರೀಡೆಗಳಿಗೆ ಪ್ರೋತ್ಸಾಹ: ತೈಲ ಮತ್ತು ನೈಸರ್ಗಿಕ ಅನಿಲ ನಿಗಮ  ಲಿಮಿಟೆಡ್.
ಕ್ರೀಡಾಪಟುಗಳ ಉದ್ಯೋಗ ಮತ್ತು ಕ್ರೀಡಾ ಕಲ್ಯಾಣ ಕ್ರಮಗಳು: ಏರ್ ಫೋರ್ಸ್ ಸ್ಪೋರ್ಟ್ಸ್ ಕಂಟ್ರೋಲ್ ಬೋರ್ಡ್.
ಅಭಿವೃದ್ಧಿಗಾಗಿ ಕ್ರೀಡೆ: ಕ್ರೀಡಾ ನಿರ್ವಹಣೆಯ ಅಂತಾರಾಷ್ಟ್ರೀಯ ಸಂಸ್ಥೆ .